Marsel Idiatullin. Marsel Idiatullin (1977-yil 28-dekabrda tugʻilgan) – nafaqadagi Oʻzbekistonlik professional futbolchisi va Toshkentning „Lokomotiv“ akademiyasi murabbiyi. Faoliyati. 2002—2003 yillarda „Qizilqum“ safida toʻp surgan, 59 ta oʻyin oʻtkazib, 47 ta gol urgan. 2004—2009-yillarda Toshkentning „Lokomotiv“ klubida oʻynagan (128 oʻyin va 42 gol). 2009-yil Jizzaxning „Soʻgʻdiyona“ jamoasida qisqa muddat (10 ta oʻyin) oʻynagan. Qizilqum Zarafshon. 2002—2003-yillarda Idiatullin „Qizilqum Zarafshon“ jamoasida oʻynagan. „Qizilqum“ 2002-yilgi mavsumni uchinchi oʻrinda yakunlagan va Idiatullin klub tarkibida 21 ta gol urgan. 2003-yilgi mavsumda 26 ta gol urib, Oʻzbekiston oliy ligasi toʻpurari boʻlgan. Toshkentning „Lokomotiv“ klubi. Marsel 2004-yilda Toshkentning „Lokomotiv“ klubi bilan shartnoma imzolagan va 5 mavsum davomida oʻynagan. Bu davrda temiryoʻlchilar safida 42 ta gol urgan. Marsel Gennadiy Krasnitskiy nomidagi oʻzbek toʻpurarlari klubi aʼzosi boʻlib, 101 ta gol (89 tasi Oʻzbekiston ligasida, 12 tasi Kubok bahslarida)muallifi boʻlgan. Soʻgʻdiyona Jizzax. 2009-yilning avgust oyida Toshkentning „Lokomotiv“ jamoasini tark etib, „Soʻgʻdiyona“ klubiga oʻtgan. Doʻrmon-Sport. 2010-yilgi mavsumda Oʻzbekiston Birinchi ligasining Doʻrmon-Sport jamoasida oʻynagan.